# Arecals

Les arecals (Arecales) són un ordre de plantes angiospermes. L'actual sistema APG IV de classificació de les angiospermes situa aquest ordre dins del clade de les commelínides, un subclade de les monocotiledònies, i s'hi inclouen dues famílies amb unes 2.600 espècies agrupades en uns 190 gèneres.

## Taxonomia

Aquest ordre va ser publicat per primer cop l'any 1840 a la revista The Magazine of natural history pel naturalista irlandès Edward Ffrench Bromhead (1789 - 1855).

### Famílies

A la classificació del vigent sistema APG IV (2016), dins de l'ordre de les arecals hi ha les dues famílies següents:
* Dasypogonaceae Dumort. — dasipogonàcies
* Arecaceae Bercht. & J.Presl — arecàcies

### Sinònims

Els següents noms científics són sinònims d'Arecales:
* Cocosales Nakai
* Dasypogonales Doweld

## Història Taxonòmica

La primera versió del sistema de classificació APG (1998) va reconèixer l'ordre de les arecals dins del clade de les commelínides, llavors anomenat "commelinoids", un subclade de les monocotiledònies, i com a monotípic, amb una única família, la de les arecàcies. A la segona versió, APG II (2003) es va mantenir la mateixa situació. A la tercera versió, APG III (2009), l'únic canvi és que el terme "commelinids" desplaça l'antic de "commelinoids". A la quarta versió, APG IV (2016), s'hi va afegir la família de les dasipogonàcies, en base als estudis filogenètics que van demostrar amb un alt grau de fiabilitat la seva relació amb les arecàcies.
En l'antic sistema Cronquist (1981) l'ordre de les arecals era monotípic, només incloïa la família de les ericàcies, i es trobava dins de la subclasse les Arecidae de la classe Liliopsida. No reconeixia la família de les dasipogonàcies i el gènere Dasypogon era dins la família de les Xanthorrhoeaceae. (Avui dia el gènere Xanthorrhoea es troba dins la família de les asfodelàcies.)

## Referències

* ↑ Byng et alii., 2016, p. 3.
* 1 2 Byng et alii., 2016, p. 15.
* 1 2 «ARECALES Bromhead» (en anglès). Angiosperm Phylogeny Website, version 14, 01-07-2017. [Consulta: 9 març 2024].
* ↑ «Arecales Bromhead» (en anglès). Tropicos. Missouri Botanical Garden. [Consulta: 9 març 2024].
* ↑ Bromhead, 1840, p. 333.
* ↑ The Angiosperm Phylogeny Group, 1998, p. 539.
* ↑ Bremer et alii., 2003, p. 417.
* ↑ Bremer et alii., 2009, p. 110.
* ↑ Byng et alii., 2016, p. 5.
* ↑ Cronquist, 1981, p. 1077, 1081.
* ↑ Cronquist, 1981, p. 1077, 1222.
* ↑ «Xanthorrhoea» (en anglès). Plants of the World Online. Royal Botanic Gardens. Kew. [Consulta: 9 març 2024].

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Bromhead, Edward Ffrench «Remarks on the Botanical System of Professor Perleb» (en anglès). The Magazine of natural history [Londres], vol. 4, 1840, pàg. 329-338.
* The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 531-552. DOI: 10.2307/2992015.
* Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 399-436.
* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 105-121. DOI: 10.1111/j.1095-8339.2009.00996.x.
* Cronquist, Arthur. An integrated system of classification of flowering plants (en anglès). Nova York: Columbia UNiversity Press, 1981. ISBN 0-231-03880-1.